Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 178

c) a szakmacsoportos alapozó oktatás kerettantervi programjai, illetve ezek követelményei. Szakmacsoportos alapozó oktatás 9. évfolyam összóraszáma: 185 óra 10. évfolyam összóraszáma: 185 óra 11. évfolyam összóraszáma: 296 óra 12. évfolyam összóraszáma: 256 óra Éves óraszámok évfolyamonként Évfolyamok 9. 10. 11. 12. Elmélet 37–111 0–111 111–296 64–256 Gyakorlat 74–148 74–185 0–185 0–192 Szakmacsoportos alapozó oktatás összesen A szabadon tervezhetõ órakeret Ez az órakeret felhasználható az iskola helyi pedagógiai programjának és a tanulók egyéni igényeinek megfelelõen kiválasztott tantárgyak idõkeretének bõvítésére, második idegen nyelv oktatására, felzárkóztató programokra, illetve az érettségire való felkészülésre. MAGYAR NYELV ÉS IRODALOM 9-12. évfolyam Célok és feladatok A magyar nyelv és irodalom tantárgy biztos és állandó értékeket és a jelenben alakuló, változó kultúrát közvetít. Tartalommal tölti meg és erõsíti a nemzeti nyelvi és kulturális identitást; a minõségi megnyilatkozás iránti igényt, az etikai, erkölcsi ítélõképességet és elõsegíti a jelen és a jövõ egységesülõ világában más kultúrák megismerését. A tanításnak hiteles kérdések és válaszok megfogalmazásával kell reagálnia a diákok mindennapi életvilágára. Így például azzal is számolnia kell, hogy az elektronikus információhordozók, a mûholdas televíziózás, a videókultúra térhódításának közegében mûködik. E kihívás még elõre nem látható erõvel hat a könyv kulturális, információhordozó és szellemi jelentõségére. Tudnia kell azt is, hogy az ifjúsági szubkultúrán belül a zenének és a mozgóképi mûvészeteknek nagy szerepük van; de azt is figyelembe kell vennie, hogy a kulturális hátrány, a szegénység és az élményhiány mint nyelvi deficit jelentkezik az iskolában, a nyelvi manipulációt és az információ szabadságát egyaránt megtapasztalja az érintett korosztály. Tantárgyaink feladata, hogy az iskola mindennapjaiban hatékony és meggyõzõ legyen egyrészt mint a tanuláshoz elengedhetetlenül szükséges önkifejezési, szövegértési, gondolkodási képességeket fejlesztõ tartalmak és tevékenységek rendszere, másrészt mint az érzelmi élet gazdagítása, a személyiségfejlesztés, az értékátadás meghatározó terepe. A magyar nyelv tantárgy feladata, hogy fejlessze a nyelvi megértés és kifejezés képességét, tudatosítsa és rendszerezze a korábban megszerzett tudást a nyelv társas, társadalmi szerepérõl, a nyelv és gondolkodás viszonyáról, az anyanyelv jelenbeli és múltbeli változásairól. A középiskolát végzettektõl elvárt nyelvi kultúra magában foglalja a beszédértés, a beszéd, a szövegértés és a szövegalkotás képességét és mindezek minõségi alkalmazását a szóbeli és írásbeli megnyilatkozások különféle élethelyzeteiben. Az igényes és a kellõ mértékben tudatos anyanyelvhasználat elõmozdítja más élõ nyelvek tanulását. Az irodalmi mûveltség elsajátítása által a diákok mindenfajta szövegnek pontosabb értõivé válhatnak; megismerhetnek olyan élethelyzeteket, döntési szituációkat, erkölcsi dilemmákat, megoldási mintákat, magatartásformákat, értékeket, eszméket és gondolatokat, amelyek a saját életükben is érvényesíthetõk. Együttérzõvé válhatnak más magatartások, életformák, szociális helyzetek, meggyõzõdések iránt. Megismerhetik a nyelv kifejezõ lehetõségeit, ezáltal az anyanyelv szépségének átélt élményével gazdagodhatnak. Megszerezhetik azt a mûveltségi anyagot, amely a magyar és az európai kultúra hivatkozási alapja. Megismerhetnek más alternatívát a tömegkultúra mellett, modellt az igényes önmûvelésre. Igényesebbé válhatnak abban, hogyan tegyenek fel kérdéseket, mennyire mélyen és pontosan fogalmazzanak meg problémákat. Tantárgyaink céljai és feladatai között – egy olyan világban, ahol a „szót értés” jelentõsége ugrásszerûen megnõtt a személyes kapcsolatokban, a munkavállalásban, az érvényesülésben – kiemelten szerepel, hogy az iskola esélyt nyújtson a diákoknak arra, hogy sikeressé váljanak további tanulmányaikban és a munka világában. A demokráciában a politikai, közéleti, helyi-önkormányzati és a civil szféra egyaránt felelõs döntéseket hozó polgárokat kíván, akik artikulálni és érvényesíteni tudják érdekeiket és értékeiket, akik szellemileg-lelkileg felnõtt emberek. Tantárgyunk hatékonyan tud hozzájárulni ehhez. Célunk továbbá, hogy a diákok a 21. század információs társadalmában is megõrizzék az anyanyelv és a személyes érintkezés, a személyes gondolat semmivel sem pótolható értékét. Fejlesztési követelmények A kulturált nyelvi magatartásra való fölkészítés a középiskolai fokon is alapkövetelmény a magyar nyelvi és irodalmi nevelésben. Az életkornak megfelelõen fejlett kommunikáció miden beszédhelyzetben a beszédpartnerekkel való együttmûködés képességét jelenti, a másként vélekedõk álláspontjának felfogását, tiszteletét, a saját vélemény megvédését, illetve korrigálását, és feltételezi a kommunikációs zavarok fölismerését és képességet feloldásukra, kritikus magatartást a téves ítéletek, a manipulációs szándékok fölismerésében. A hatásos kommunikáció megkívánja a verbális eszközök, a szöveg- és mondatfonetikai eszközök és a nem verbális kifejezõeszközök (testbeszéd) sikeres összehangolását, a megfelelõ stílust és magatartást a magán- és nyilvános kommunikáció ismeretlen helyzeteiben is. A fejlesztés fontos területe a tömegkommunikációra vonatkozó tudásanyag bõvítése: az általános iskolában tanult mûfajok körének kiterjesztése, az értõ, kritikus befogadáson kívül önálló szövegalkotás néhány publicisztikai mûfajban. A középiskola szintjének megfelelõ szövegértés fejlesztésében követelmény az elemzési jártasság színvonalának emelése a tanult leíró nyelvtani, szövegtani, jelentéstani ismeretekkel és az elemzés kiterjesztése a szépirodalmi szövegek mellett a szakmai-tudományos, publicisztikai, közéleti szövegek feldolgozására, értelmezésére is. Ez a tevékenység magában foglalja a szövegek nyelvi-stilisztikai, retorikai sajátságainak megnevezését, jelentésszerkezetük, gondolatmenetük feltárását, a szöveg szó szerinti és mögöttes jelentésének értelmezését. A szövegértésnek ki kell terjednie a szövegek közti kapcsolatok vizsgálatára, az azonos problémák különbözõ megközelítéseinek, a különféle mûértelmezéseknek az összehasonlítására és a velük kapcsolatos önálló állásfoglalásra. A szövegalkotás folyamatos fejlesztése a szabatos fogalmazás követelményén kívül a személyiséget kifejezõ, egyéni stílus bátorítását is jelenti. A szövegértés és -alkotás képessége ezen a fokon egyaránt kiterjed az egyén magánéletének és a társas-társadalmi életének, a tájékoztató-ábrázoló, kifejezõ, meggyõzõ, felhívó, kapcsolatteremtõ és -tartó kommunikációs funkciók szóbeli és írásbeli megnyilatkozásaira. A korábban is gyakorolt közlésformák (elbeszélés, leírás, jellemzés) folyamatos fejlesztésén túl kiemelkedõen fontos, hogy kellõ gyakorlatot szerezzenek a diákok érvelés technikájában szóban és írásban egyaránt. Továbbra is fontos sokféle lehetõség biztosítása a kreatív szövegalkotó tevékenységre, például személyes élmények, belsõ képek fölidézésére, a játékos szövegátalakításra, újságmûfajok mûvelésére és hosszabb fölkészülést igénylõ tanulmány, pályázat alkotására. A változatos szövegelemzõ eljárások önálló használata biztosítja a mûvek gondolati, erkölcsi, esztétikai jellemzõinek egyre teljesebb megértését, a fejlett kifejezõképesség pedig a következtetések szabatos, az egyéni véleményt, élményt is kifejezõ bemutatását. A tanulási képesség fejlesztésének fontos területe az interperszonális képességek alakítása, kitüntetetten a kapcsolatteremtés és az együttmûködés a társakkal, a szöveggel; a nyelvhasználat, a gondolkodás, a viselkedés és érzelemkifejezés összefüggéseinek megértése. Feladata másrészt a kognitív képességek tevékenységekben való alakítás: a történeti gondolkodás, a problémamegoldó gondolkodás, a logikai és jelentésszintekre vonatkozó szövegelemzési eljárások, az indukció és dedukció, a következtetés, az analízis és szintézis logikai eljárásaink alkalmazása. Szorosan összefügg ezzel a rendszeres könyvtári munka, a különféle információhordozók használata, annak a képességnek elsajátítása, hogy kellõ problémaérzékenységgel, kreativitással és önállósággal igazodjanak el az információk világában, értelmesen és értékteremtõen tudjanak élni az önképzés szertágazó lehetõségeivel. A magyar nyelv életének, rendszerének ismerete középiskolai fokon alapkövetelményként jelenti a grammatikai, szövegtani, jelentéstani, stilisztikai-retorikai, helyesírási jelenségek önálló fölismerését, fogalmi szintû meghatározásukat, a tanultak tudatos alkalmazását. Ezt kiegészíti nyelv és társadalom viszonyáról, illetve a nyelvi állandóság és változás folyamatáról szerzett tudás. Ezek az ismeretek alapozzák meg a nyelvi normákhoz való tudatos alkalmazkodást, a nyelvhelyességi kérdések felelõs megítélését, az aktív nyelvmûvelésben való részvételt, a saját nyelvi teljesítmény tökéletesítését. Az anyanyelvi mûveltség fontos összetevõje a tájékozottság a magyar nyelv eredetérõl, rokonságáról; történetének fõbb korszakairól; a magyar nyelv és a magyar mûvelõdés elválaszthatatlan kapcsolatának tudatosodása és élményi átélése. A tanulmányoknak ezen a fokán lehetõség nyílik az anyanyelvi ismeretek tudatos felhasználására az idegen nyelvek tanulásában. Az irodalom és az olvasó kapcsolatában változatlan követelmény annak magasabb szinten való megértése, hogy milyen élményeket, érzelmeket, jelentéseket közvetít az irodalom az egyének és közösség számára. Változatlanul igény az irodalomtanítás élményszerûsége, a kapcsolatteremtés a tananyag és a tanulók személyes életproblémái között, az irodalmi élményeknek nemcsak tárgyszerû, hanem kreatív, játékos feldolgozása is. Középiskolai fokon elvárható a mûvek tágabb kontextusban való látása is, például egy-egy téma változatainak, más mûvészeti ágakban való adaptációinak összehasonlítása. Annak vizsgálata, milyen hatása és olvasatai voltak a mûnek a maga korában, mik az érintkezési pontjai a kortársak mûveivel, milyen a megítélése az utókorban. Hozzátartozik ehhez a teljesebb irodalomtudáshoz a magyar irodalom néhány jelentõs témájának, kapcsolódási pontjának fölismerése eltérõ világlátású, szemléletû mûvekben, például élet és halál, szûkebb és tágabb természeti és társadalmi környezet, barátság, szerelem, nemzeti hagyományok, érzelmi-szellemi kötõdések, magyarság és európaiság témakörében. Az irodalmi mûveltség elsajátítása több összetevõbõl áll. Elsõsorban képesség a mûvek jelentésének, erkölcsi tartalmának, esztétikai elemeinek megértésére, megfogalmazására a tanult fogalmak használatával szóban és írásban. E tudás része az irodalom folytonosságának és változó jellegének fölismerése, tájékozottság a magyar irodalom történetében, a magyar és az európai irodalom néhány kapcsolódási pontjában. De idetartozik az alapvetõ korstílusok és mûfajok ismerete, néhány klasszikus magyar író, költõ pályaképének, életútja fontosabb állomásainak, illetve mások írói, költõi portréjának önálló bemutatása. Az irodalmi tanulmányok fontos kiegészítõje a folyamatos tájékozódás a nevezetes emlékhelyekrõl, különösen a régió, a lakóhely irodalmi vonatkozásairól. Az ítélõképesség, az erkölcsi, esztétikai érzékenység a felnõttkor küszöbére ért ember meghatározó tulajdonsága. E téren a magyar nyelvi és irodalmi tanulmányokra jelentõs szerep hárul a logikus gondolkodás képességének növelésében és az önismeret, a kritikai érzék folyamatos fejlesztésében. Az irodalmi mûvek feldolgozásában a véleményeknek teret adó megbeszélés növeli a fogékonyságot az igazságra, a megértésre, az együttérzésre mint értékre, segítheti az erkölcsi és érzelmi konfliktusok felfogását, ráhangolhat a pozitív érzelmekre, a derûre, a szépségre.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes